Euroopa Liidu Teataja L 134 , 22/05/2002 Lk 0005 - 0008



Komisjoni määrus (EÜ) nr 839/2002, 21. mai 2002, millega muudetakse määrust (EÜ) nr 2090/98 ühenduse kalalaevaregistri kohta EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 20. detsembri 1992. aasta määrust (EMÜ) nr 3760/92, millega luuakse ühenduse kalanduse ja akvakultuuri süsteem, [1] viimati muudetud määrusega (EÜ) nr 1181/98, [2] eriti selle artiklit 13, ning arvestades järgmist: (1) Ühise kalanduspoliitika rakendamiseks tuleks pidevalt ajakohastada ühenduse kalalaevade karakteristikuid käsitlevat andmebaasi, mis kujutab endast määrusega (EÜ) nr 2090/98 [3] ettenähtud ühenduse kalalaevaregistrit. (2) Liikmesriigid peavad jälgima komisjonile sellesse andmebaasi sisestamiseks edastatavate andmete kvaliteeti. (3) Andmebaasi tuleks sisestada kooskõlas nõukogu 20. detsembri 1993. aasta nõukogu määrusega (EÜ) nr 3690/93, millega kehtestatakse ühenduse süsteem, mis sätestab eeskirjad kalapüügilitsentsides sisalduva miinimumteabe kohta, [4] väljastatud kalapüügilitsentse käsitlev teave. (4) Andmebaas peab sisaldama teavet, mida nõutakse ühenduse ja kolmandate riikide vaheliste kahepoolsete kalanduskokkulepete alusel. (5) Andmebaasi tuleb lisateavet sisestada ka selleks, et täita ühenduse rahvusvahelist kohustust vahetada Ühinenud Rahvaste Organisatsiooni Toidu- ja Põllumajandusorganisatsiooniga teavet kooskõlas nõukogu 25. juuni 1996. aasta otsusega 96/428/EÜ, millega ühendus kiidab heaks kokkuleppe, millega ergutatakse avamerekalalaevu täitma rahvusvahelisi kaitse- ja majandamiseeskirju [5]. (6) Määrust (EÜ) nr 2090/98 tuleks seetõttu muuta. (7) Käesolevas määruses sätestatud meetmed on kooskõlas kalanduse ja akvakultuuri korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 2090/98 muudetakse järgmiselt. 1. Lisatakse artikkel 3a järgmiselt: "Artikkel 3a I lisas määruse (EÜ) nr 839/2002 alusel piiritletud andmed tuleb esitada komisjonile hiljemalt 31. detsembril 2002 kalapüügilitsentsi omavate laevade puhul, mille kogupikkus on vähemalt 15 meetrit või mille perpendikulaaridevaheline pikkus on vähemalt 12 meetrit. Kalapüügilitsentsi omavate laevade puhul, mille kogupikkus on alla 15 meetri või mille perpendikulaaridevaheline pikkus on alla 12 meetri, tuleb kõnealused andmed esitada hiljemalt 31. detsembril 2003." 2. Artikkel 5 asendatakse järgmisega: "Artikkel 5 Kui kalalaevu käsitlev teave, mille liikmesriigid on komisjonile edastanud käesoleva määruse kohaselt, on käesoleva määruse lisadega kooskõlas, salvestab komisjon selle teabe andmebaasis, mis kujutab endast registrit. Liikmesriigid pääsevad ligi registris sisalduvatele andmetele, mis käsitlevad nende oma laevastikku." 3. Lisatakse artikkel 5a järgmiselt: "Artikkel 5a Iga laev tähistatakse ainulaadselt käesoleva määruse I lisas määratletud sisenumbriga. See number antakse laevale jäädavalt siis, kui laev registreeritakse esimest korda riigi registris. Hiljem seda ei muudeta ega anta ühelegi teisele laevale, isegi kui laev viiakse üle teise liikmesriiki või hävitatakse või lõpetatakse selle kasutamine kalapüügiks või muudetakse selle otstarvet." 4. I–V lisa muudetakse käesoleva määruse lisa kohaselt. Artikkel 2 Käesolev määrus jõustub seitsmendal päeval pärast selle avaldamist Euroopa Ühenduste Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 21. mai 2002 Komisjoni nimel komisjoni liige Franz Fischler [1] EÜT L 389, 31.12.1992, lk 1. [2] EÜT L 164, 9.6.1998, lk 1. [3] EÜT L 266, 1.10.1998, lk 27. [4] EÜT L 341, 31.12.1993, lk 93. [5] EÜT L 177, 16.7.1996, lk 24. -------------------------------------------------- LISA 1.2.3.4.5. Määruse (EÜ) nr 2090/98 lisasid muudetakse järgmiselt.I lisas lisatakse tabelisse pealkirjaga "Edastatavate andmete määratlus ja kande kirjeldus" järgmine tekst: +++++ TIFF +++++ II lisasse lisatakse järgmine tekst: +++++ TIFF +++++ III lisasse lisatakse järgmine tekst: +++++ TIFF +++++ IV lisasse lisatakse järgmine tekst: +++++ TIFF +++++ V lisasse lisatakse järgmine tekst: +++++ TIFF +++++ --------------------------------------------------